Държавен вестник, бр. 87, 2009 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  87
Чл. 47. Отдел „Разплащане“ е на пряко 
подчинение на финансовия директор и:
1. приема и обработва документация за пла­
щания от оторизиращите звена и осчетоводени 
оторизации от отдел „Финансово обслужване“; 
2. издава документи и се грижи за трансфера 
на средства от банковите сметки на Разпла­
щателната агенция към сметките на крайните 
ползватели в търговски банки чрез СЕБРА;
3. извършва плащанията по заявките за 
плащане на регистрираните кандидати по 
схемите и мерките, финансирани от ЕФГЗ, 
ЕЗФРСР и ЕФР;
4. проверява документи за извършени пла­
щания; 
5. отговаря за представянето на всички 
платежни документи, обработени в отдел „Фи­
нансово обслужване“;
6. изготвя писмени процедури за работа и 
контролни листа за извършване на плащания 
и се грижи за тяхното съответствие и осъвре­
меняване; 
7. осъществява взаимодействие с Министер­
ството на финансите и с Българската народна 
банка по въпросите на плащания на Разпла­
щателната агенция; 
8. съхранява техническата документация на 
дейностите си, както и материали съгласно 
правилата на регистрация на Разплащателната 
агенция.
Чл. 48. Отдел „Лоши вземания“ е на пряко 
подчинение на финансовия директор и:
1. получава всички сигнали за нередности и 
измами и изискуеми задължения при дейността 
на Разплащателната агенция при усвояване 
на европейски средства; стартира процедура 
по доброволно възстановяване на дължими 
средства; предоставя на отдел „Правен“ и на 
отдел „Разплащателна агенция“ необходимата 
информация за снабдяване с изпълнителни ли­
стове, завеждане на граждански и наказателни 
производства с оглед защита на интересите на 
фонда; 
2. води Книгата на длъжниците за сумите, 
които следва да бъдат възстановени на Разпла­
щателната агенция;
3. следи за възстановяване на средствата, 
предоставени на недобросъвестни ползватели 
от бюджета на ЕС и от държавния бюджет на 
Република България;
4. следи за събиране вземанията на Разпла­
щателната агенция от Агенцията за държавни 
вземания;
5. обработва и съхранява информацията от 
отдел „Правен“ за развитието на образуваните 
граждански и наказателни производства за 
защита на интересите на фонда;
6. осъществява взаимодействие с компе­
тентните национални и европейски органи по 
въпроси, свързани с констатираните нередности, 
измами и със събиране вземанията на Разпла­
щателната агенция;
7. докладва на годишна база на ЕК – Ге­
нерална дирекция „Земеделие и развитие на 
селските райони“, във връзка с констатирани­
те нарушения, измами и изискуеми вземания 
при уравняване сметките на Разплащателната 
агенция;
8. докладва на тримесечие на Европейската 
служба за борба с измамите (ОЛАФ) по реги­
стрираните нарушения, измами и изискуеми 
вземания във връзка с разследващите функции 
на ОЛАФ;
9. докладва периодично констатираните 
случаи на измама/нередност на Съвета за 
координация в борбата с правонарушенията, 
засягащи финансовите интереси на Европей­
ските общности (АФКОС).
Чл. 49. (1) Отдел „Технически инспекто­
рат“ – сектор „Методология“:
1. изготвя годишен план за дейността на 
отдела и отговаря за изпълнението му;
2. изготвя контролни листове, инструкции и 
правилници за работата на служителите в отде­
ла и изработва програми за тяхното обучение; 
3. отговаря за разработването и актуализи­
рането на методи за проверки на място при 
кандидата/ползвателя.
(2) Отдел „Технически инспекторат“ – сектор 
„Контролни проверки“:
1. изготвя графици за контролни проверки; 
извършва контролни проверки; изготвя доклад 
за контролните проверки; извършва мониторинг 
върху резултатите от извършените контролни 
проверки;
2. прави периодични оценки на резултатите 
от контролната дейност, анализира и изготвя 
предложения и системни мерки за предотвра­
тяване на слабостите в проверките на място 
при кандидата/ползвателя;
3. води писмена документация и изготвя 
отчети за всички извършени проверки.
Раздел XVII
Специализирана администрация на територи­
алните структурни звена на Държавен фонд 
„Земеделие“. Организация и правомощия
Чл. 50. (1) Областните дирекции на фонда са 
със седалище в областните центрове в страната.
(2) Областните дирекции на фонда се ръко­
водят от директори на областните дирекции, 
които са административно подчинени на ди­
ректора на териториалните структури.
Чл. 51. Областните дирекции на фонда със 
седалища София, Варна, Монтана, Пловдив, 
Плевен и Ямбол включват:
1. отдел „Прилагане на схеми и мерки за 
подпомагане“;
2. отдел „Регионална разплащателна аген­
ция – Агенция САПАРД“;
3. отдел „Регионална разплащателна аген­
ция – Разплащателна агенция“;
4. отдел „Регионален технически инспек­
торат“.